cyanic-selkie/wikianc huggingface dataset:
Homo erectus
Gesondheidsorg
Omdat dié H. e. georgicus nie kon kou nie, het hy waarskynlik sagte plant- of dierkos geëet, dalk met die hulp van ander groepslede. Groepe wat by hoë breedtegrade gewoon het, was vermoedelik hoofsaaklik vleisetend. Hulle sou dus onder meer sagte weefsel soos beenmurg of breine geëet het, wat individue sonder tande sou help oorleef het.
Die 1,5 miljoen jaar oue Turkana-seun is gediagnoseer met 'n rugwerwelbesering en omdat hy steeds gegroei het, het dit 'n abnormale kurwe in die rug veroorsaak. Dit sou laerugpyn veroorsaak het en loop, buig en ander daaglikse bedrywighede belemmer het. Dit lyk of hy tot in sy laat adolessensie oorleef het, en dit dui op gevorderde groepsorg.
Swan Bells
Die Swan Bells is 'n stel van agtien klokke wat in 'n doelgemaakte 82,5 meter hoë kloktoring uit koper en glas in Perth, Wes-Australië hang. Die klokke ontneem hulle naam van die Swanrivier waarop die toring uitkyk. Die stel van sestien klokke met twee bykomend chromatiese note, is een van die grootste stel wissellui-klokke ter wêreld.
Homo erectus
Kuns en rituele
H. erectus was ook die eerste mens wat rooi pigment, oker, doelbewus versamel het, van so vroeg as die Middel-Pleistoseen. Okerklonte by Olduvaikloof in Tanzanië, wat met die 1,4 miljoen jaar oue Olduvai-hominied 9 verbind word, en Ambrona, Spanje – onderskeidelik van 424 000 tot 374 000 jaar gelede – is vermoedelik met 'n hamersteen geslaan en doelbewus gevorm. By Terra Amata, Frankryk, wat van sowat 400 000 jaar gelede dateer, is geel en bruin oker ontdek en dit word verbind met paalstrukture. Oker is waarskynlik verhit om dié kleure te verkry. Omdat dit onduidelik is of H. erectus oker kon gebruik het vir enige praktiese aanwending, kan die versameling van die oker daarop dui dat H. erectus die vroegste mense was wat 'n sin vir estetika gehad het en dat hulle verder as net aan oorlewing gedink het. Dit is egter onduidelik of dié paar voorbeelde nie net afgesonderde gebruike van oker was nie, want oker kom meer dikwels voor op terreine van die Middel- en Laat Pleistoseen wat verbind word met die Neanderdallers en H. sapiens.
Taal
In 1984 het die werwelkolom van die 1,6 miljoen jaar oue adolessent die Turkana-seun aangedui hy het nie die nodige asemhalingsorgane gehad om te kon praat nie. In 2001 het die Amerikaanse antropoloë Bruce Latimer en James Ohman tot die gevolgtrekking gekom die seun het aan werwelkolomafwykings of -beserings gely. In 2006 het die Amerikaanse antropoloog Marc Meyer en sy kollegas 'n H. e. georgicus-spesimen van 1,8 miljoen jaar gelede beskryf wat 'n ruggraat gehad het wat binne die omvang van variëteit van menslike ruggrate geval het. Hulle het tot die gevolgtrekking gekom dat die Turkana-seun se ruggraat 'n afwyking is en nie die spesie verteenwoordig nie. Hulle het verder geglo H. e. georgicus was die voorouer van alle H. erectus wat nie uit Afrika was nie, en dat die asemhalingspiere van alle H. erectus (of minstens dié wat nie H. ergaster was nie) nie die spraakvermoë sou aangetas het nie.
Swan Bells
Twaalf van die stel is geskiedkundige klokke vanaf die St Martin-in-the-Fields-kerk in Trafalgarplein in Londen; ses ander, wat meer onlangs by die Whitechapel-klokgietery gegiet, rond die stel af. Die St Martin-in-the-Fields-klokke is aan die staat van Wes-Australië geskenk as deel van die dubbele eeufeesvieringe en die bykomende klokke is gegiet na 'n skenking van metaal wat in Wes-Australië ontgin word. Die ses nuwer klokke sluit vyf klokke in wat aan die Universiteit van Wes-Australië, die stad Perth en die mense van Wes-Australië deur die stad Londen, die stad van Westminster en 'n konsortium van Britse en Australiese mynmaatskappye geskenk is en dan nog 'n klok wat deur die Wes-Australiese regering laat vervaardig is.
Homo erectus
Taal
Neurologies het alle Homo-spesies breine wat eenders gevorm is, en daarom was die streke van die brein wat sinformulering en spraak in Homo erectus beheer het, vergelykbaar met dié van moderne mense. Dit is egter nie noodwendig 'n aanduiding van spraak nie, want dieselfde streke in 'n sjimpansee se brein gee hom nie die vermoë om te kan praat nie.
Swan Bells
'n Paadjie wat uitgevoer is met keramiekteëls omring die toring. Hierdie teëls kom uit bykans elke skool in Wes-Australië en is alfabeties gerangskik volgens die skole se name. Elke skool se teël het die name van die studente op wat in die jaar 1999 daar skool gegaan het. Elke kind het sy of haar naam self daarop geskryf.
Die toring is sedert sy opening op 10 Desember 2000 'n groot toeriste trekpleister in die stad en is deur byna 1 miljoen mense besoek.
Homo erectus
Uitsterwing
Die laaste bekende voorkoms van Homo erectus is volgens 'n studie wat in 2019 gepubliseer is, sowat 117 000 tot 108 000 jaar gelede in Ngandong, Java.
In 2020 het navorsers berig Homo erectus en Homo heidelbergensis het net voor hulle uitsterwing meer as die helfte van hulle klimaatsnis (klimaat waaraan hulle gewoond was) verloor sonder enige fisieke aanpassing, en dat klimaatsverandering 'n aansienlike rol gespeel het in die uitsterwing van vorige Homo-spesies.
Filogenie
'n Kladogram van Homo erectus lyk soos volg (met 'n aanduiding van hoeveel miljoen jaar gelede die klades gesplits het):
Swan Bells
Die Kloktoring
Die toring is ontwerp deur die plaaslike argitekte Hames Sharley. Die 18 klokke het 'n gesamentlike gewig van meer as nege ton en wanneer dit gelui word, oefen dit beduidende kragte op die struktuur uit. Om die nodige sterkte te verkry is die ses verdieping hoë uit gewapende beton vervaardig wat in plek gegiet is. Die klokkamer is ontwerp in oorleg met die struktuuringenieursfirma ARUP.
Homo erectus
Filogenie
Homo erectus was oorspronklik van Afrika. Die oorgeblewe Homo heidelbergensis (wat kladisties Homo sapiens en oorspronklik van Afrika was), het binne die Asiatiese Homo erectus verskyn. Dit lyk of kontemporêre groepe verbaster het, en enige filogenie soos dié gee net 'n rowwe indruk van die evolusie van Homo: Uitgestorwe lyne kon gedeeltelik in ander groepe voortbestaan het. Nie ingesluit nie, is ander kontemporêre groepe soos Homo floresiensis, Homo naledi, Homo luzonensis, Homo rudolfensis, Australopithecus sediba, Australopithecus africanus en Paranthropus.
Swan Bells
Die Kloktoring
Die glasbedekte spits van die toring is ontwerp met speke wat horisontaal uit 'n sentraal geleë as uitsprei en afneem in wydte soos dit na die punt styg. Die soliede staalkolomme van die spits is reghoekig en die beton klokkamer is omvou met 30-m hoë kopersuile en glas.
Die herontwikkelde Barrack-plein gebied wat om die toring geleë is sluit in waterpoele en kafees, restourante en winkels asook fiets- en voetgangerpaaie.
Omstredenheid
Die gebou wat 5,5 miljoen Australiese dollar gekos het was bedoel om die nuwe millennium te vier maar die regering van die tyd en die destydse Premier van Wes-Australië, Richard Court, het baie kritiek uit plaaslike geledere verduur met die mense wat dit 'n vermorsing van geld genoem het. Dit bly egter een van die enigste millennium projekte wat betyds en binne begroting voltooi is en nog steeds oop is.
Bandietdoktervis
Die bandietdoktervis (Acanthurus triostegus) is 'n vis wat voorkom aan die ooskus van Suid-Afrika vanaf die Transkei. Die vis is dofgrys van kleur met ses vertikale swart strepe oor die lyf. Dit kan tot 25 cm lank word. Dit leef in vlak koraal- en rotsriwwe. In Engels staan die vis bekend as die convict surgeon.
Joelfees
Die Joelfees is 'n Noord-Europese sonnewendingsfees wat oorspronklik tussen 23 Desember en 6 Januarie gevier is. Die dae voor en na 21 Desember is die wintersonstilstand in die Noordelike Halfrond waartydens die dag- en naglengte nouliks verskil. Eers vanaf 25 Desember begin die daglengtes weer rek.
Die ou Voor-Christelike fees het sy naam in die Skandinawiese tale ook aan die huidige Kersfees verleen wat hier Jul genoem word. Ook Engels (Yule, Yuletide) en Noordfries (Jül) het hierdie Germaanse naam bewaar.
Etimologie en gebruik
Die Gotiese kalenderfragment Codex Ambrosianus A uit die 6de of 7de eeu n.C. bevat die oudste verwysing na die term Joel. Die fragment beskryf die einde van Oktober en die maand November, waarby die Novembermaand die opskrif Naubaimbair: fruma Jiuleis dra. Hierdie titel kan óf as "November: Die eerste Joelmaand" óf as "November: Die maand voor Joelfeestyd" vertaal word. Die term Prosabbaton in die Evangelie volgens Markus is in hierdie fragment as fruma sabbato vertaal. Daarnaas dui ook die Oudengelse benaming vir Januarie, æftera Geola, in hierdie rigting.
In Oudnordies het die terme Júl en Jól bestaan, wat in Fins as leenwoorde (juhla en joulu) oorgeneem is. Juhla het 'n meer algemene betekenis en kan na enige fees verwys, terwyl Joulu, wat eers later uit Noord-Germaans ontleen is, steeds die spesifieke betekenis "Kersfees" gehad het. In sy wyer betekenis was die begrip jól 'n algemene sinoniem vir "feesmaal" soos in Hugins jól ("die drinkfees van die raaf").
In die Voor-Christelike tydperk is die Joelfees in die Midwinternag met die bring van offers gevier. Verwante terme is jóln (onsydige meervoudsvorm, "Gode") en Jólnir (letterlik "Heer van die Gode", moontlik ook "Heer van die Jólfees"), een van die benamings waaronder Odin (Oðinn) bekend gestaan het. Volgens die Flateyarbók het die Heidense Germane die Joelfees ter ere van Oðinn gevier, maar ons het tans min kennis oor die presiese rol wat hierdie Godheid by die Joelfees gespeel het. Die etimologiese afleiding is betwisbaar. 'n Ander afleiding beskou Joel as 'n term wat nou verwant is met él ("sneeujag").
.co
.co is die Internettopvlakdomein vir Colombia. Dit word deur die Los Andes Universiteit beheer.
"co" word ook dikwels as 'n tweedevlak-domein vir maatskappye onder ander topvlakdomeine ingespan. Sulke domeine het dan die vorm ".co.xx", waar xx die land in die domeinnaam aandui. Voorbeelde hiervan is Israel (.co.il), die Verenigde Koninkryk (.co.uk), Nieu-Seeland (.co.nz), Japan (.co.jp), Suid-Korea (.co.kr) en die Cookeilande (.co.ck). Ander lande gebruik weer ".com" instede van ".co". Voorbeelde hiervan is Australië (.com.au) en Mexiko (.com.mx); dieselfde geld dan ook vir Colombia (.co) omdat hulle ".com.co" gebruik.
Eksterne skakels
Toppdomän
Julie Delpy
Julie Delpy (gebore 21 Desember 1969) is 'n Amerikaanse aktrise, skryfster, en regisseuse. Sy is bekend vir haar rolle in die rolprente Trois couleurs: Blanc (1994), Before Sunrise (1995), Before Sunset (2004), en 2 Days in Paris (2007).
Crella fristedti
Crella fristedti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1924 deur Dendy.
Maggie Roswell
Maggie Roswell (gebore 14 November 1952) is 'n Amerikaanse aktrise. Sy is bekend vir haar rolle in die rolprente Pretty in Pink (1986) en The Simpsons Movie (2007), en in die televisiereekse Mighty Mouse: The New Adventures (1987) en The Simpsons (1989).
Georgia Caine
Georgia Caine (30 Oktober 1876 – 4 April 1964) was 'n Amerikaanse aktrise. Sy was bekend vir haar rolle in die rolprente The Count of Monte Cristo (1934), It's Love I'm After (1937), Ridin' on a Rainbow (1941), en Hail the Conquering Hero (1944).
Hakon Ahnfelt-Rønne
Hakon Ahnfelt-Rønne (18 Junie 1890 – 30 Maart 1927) was 'n Deense akteur. Hy was bekend vir sy rolle in die rolprente The Great Dock Disaster (1913), The Isle of the Dead (1913), Guldhornene (1914), en Letsind (1914).
Hebride
Die Hebride (Engels: Hebrides, Skots-Gaelies: Innse Gall) is 'n eilandgroep in die noordweste van Skotland in die Atlantiese Oseaan. Die eilandgroep bestaan uit die Binne-Hebride (Inner Hebrides; Na h-Eileanan a-staigh) en die Buite-Hebride (Outer Hebrides of Western Isles; Na h-Eileanan Siar).
Crella fusifera
Crella fusifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
603
Die jaar 603 was 'n gewone jaar wat volgens die Gregoriaanse kalender op 'n Saterdag begin het. Dit was die 3de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Blougrys
Blougrys is 'n medium blouerige grys kleur. 'n Ander naam vir die kleur in Engels is livid; afgelei van die Latynse kleurterm lividus, wat verwys na 'n "dowwe loodblou" kleur.
Watervaring
Die Watervaring, (Salvinia molesta), is 'n drywende waterplant. Dit is in Engels bekend as die Giant salvinia of Kariba weed, laasgenoemde omdat dit 'n groot gedeelte van die Karibameer ingeneem het. Dit is 'n akwatiese varing, inheems aan suid-oostelike Brasilië. Dit is 'n vrydrywende plant wat homself nie aan die bodem heg of in grond anker nie, maar wat instede drywend leef op die wateroppervlak. Die blare is 0.5-4cm lank en breed, met 'n stekelrige oppervlak, en word in pare geproduseer met 'n derde wortelagtige blaar wat in die water hang.
Die voortplanting is slegs ongeslagtelik, maar is in staat tot besonder vinnige vermeerdering, beginnend van klein fragmente met 'n verdubbeling in bevolkingsgrote in enkele dae. Die resultaat is dat die oppervlak van kuile, damme en mere bedek word deur 'n drywende mat 10-20cm (of in rare gevalle tot 60 cm) dik. Gevolglik word dit soms beskou as 'n indringerplant. Die digte plantmat blokkeer sonlig wat deur ander waterplante en veral alge benodig word om die water met suurstof te verryk.
'n Klein kalanderkewer, Cyrtobagous salviniae, wat in S. molesta se natuurlike habitat gevind word, word tans bestudeer as 'n middel vir biologiese plaagbestryding.
Stinkvis
Die Stinkvis (Neoscorpis lithophilus) is 'n vis wat voorkom vanaf Valsbaai tot by Maputo en is endemies. In Engels staan die vis bekend as Stonebream.
Voorkoms
Die vis se lyf is platterig. Die vis is silwergrys van kleur met 'n klein koppie en is oortrek met klein skubbetjies. Dit kan tot 50 cm lank word en weeg dan 2.6 kg. Die onvolwasse visse het 7-8 dowwe vertikale strepe oor die lyf.
604
Die jaar 604 was 'n skrikkeljaar wat volgens die Gregoriaanse kalender op 'n Sondag begin het. Dit was die 4de jaar van die 7de eeu n.C. In teenstelling met gewone jare het die jaar 366 dae en 'n 29 Februarie gehad.
Crella jaegerskioeldi
Crella jaegerskioeldi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1937 deur Alander.
Guy Butler
Lewensloop
Met sy terugkeer na Suid-Afrika doseer hy Engels aan die Universiteit van die Witwatersrand. In 1951 keer hy as 'n senior lektor na Rhodes-universiteit terug. 'n Jaar later word hy 'n professor en die hoof van die Engelse departement. Hy het tot sy aftrede in 1987 daar gewerk, waarna hy as emeritus professor en ere-navorsingsgenoot aangestel is. Hy het eredoktorsgrade van die Universiteit van Natal, die Universiteit van die Witwatersrand en die Rhodes-universiteit ontvang. Hy het die Amazwi Suid-Afrikaanse Literatuur Museum in 1972 gestig.
Butler is in 26 April 2001 in Grahamstad oorlede. Die hoofteater van die Nasionale 1820-Setlaarsmonument in Grahamstad is na hom genoem. So ook die universiteitskoshuis Guy Butler House.
Anglesey
Anglesey (Wallies: Ynys Môn [ˈənɨs ˈmoːn]) is 'n eiland en graafskap wat noordwes van die Walliese vasteland en suid van die Eiland Man in die Ierse See geleë is. Die hoofstad is Llangefni en die grootste nedersetting is Holyhead.
Die Engelse naam van die eiland is afgelei van Oudnoors Ungoll’s Ey, die "eiland van Ungoll". Die naam het geen betrekking tot die historiese etniese groep van die Angele nie.
Afrikawaaierpalm
Die Afrikawaaierpalm (Borassus aethiopum) is 'n waaiervormige palmboom wat wydverspreid in tropiese Afrika voorkom. Dit het 'n kenmerkende swelsel omtrent halfpad teen die stam op. Die spesie is inheems in Benin, Burkina Faso, Burundi, Comore-eilande, Demokratiese Republiek die Kongo, Ethiopië, Gambië, Ghana, Golf van Guinee-eilande, Guinee, Guinee-Bissau, Ivoorkus, Kameroen, Kenia, noordwes-Madagaskar, Malawi, Mali, Mosambiek, Niger, Nigerië, Republiek die Kongo, Senegal, Sentraal-Afrikaanse Republiek, Soedan, Tanzanië, Togo, Tsjad, Uganda, Zambië en Zimbabwe.
Die boom se FSA-nommer is 25
605
Die jaar 605 was 'n gewone jaar wat volgens die Gregoriaanse kalender op 'n Dinsdag begin het. Dit was die 5de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Maori's
Die Maori's (Maori: Māori, [ˈmaːɔɾi] ) is die inheemse Polinesiese bevolking van Nieu-Seeland (Aotearoa). Hulle het oorspronklik tussen rofweg 1320 and 1350 in verskillende immigrasiegolwe vanuit Oos-Polinesië na Nieu-Seeland gekom.
Deur eeue van afsondering het die Maori's hulle eie unieke kultuur en taal, 'n ryk mitologie, unieke ambagte en uitvoerende kunsvorme ontwikkel wat verskil van dié van ander Oos-Polinesiese kulture. Hulle het 'n stamgebaseerde samelewing volgens hul Polinesiese tradisies gevorm. Danksy ingevoerde plantspesies en kultivars het hulle landbou in Nieu-Seeland beoefen. Ná 1450 het 'n krygerkultuur met versterkte nedersettings ontstaan.
Van die vroeëre Maori's het na die Chathameilande migreer, waar hulle afstammelinge Nieu-Seeland se ander inheemse Polinesiese groep, die Moriori, geword het.
Aanvanklike kontak tussen die Maori's en Europeërs, wat in die 18de eeu begin het, het gewissel van voordelige handel tot dodelike geweld; die Maori's het baie tegnologieë van die nuwe aankomelinge aangeneem. Ná die ondertekeing van die Verdrag van Waitangi in 1840 het die twee kulture vir 'n generasie saamgewoon. Stygende spanning oor betwiste grondverkope het tot konflik in die 1860's gelei, asook groot beslagleggings op grond, waarop die Maori's met sterk weerstand gereageer het. Ná die nietigheidsverklaring van die verdrag in 1877 is die Maori's noodgedwonge in baie aspekte van die Westerse kultuur opgeneem. Sosiale omwentelings en epidemies van siektes wat na Nieu-Seeland gebring is, het talle Maori's uitgewis en hulle getalle het drasties afgeneem. Teen die begin van die 20ste eeu het die Maori-bevolking begin herstel. 'n Ernstige poging is aangewend om hulle aansien in die groter Nieu-Seelandse bevolking te verbeter en sosiale regverdigheid daar te stel.
Tradisionele Maori-kultuur het daardeur 'n aansienlike herlewing ondergaan, wat verder onderskraag is deur 'n Maori-protesbeweging wat in die 1960's ontstaan het. Tog is die ekonomiese en sosiale hindernisse wat die Maori's in die gesig staar buite verhouding groot. Hulle het ook 'n laer lewensverwagting en inkomste as ander etniese groepe in Nieu-Seeland. Verder ondervind hulle meer misdaad en gesondheidsprobleme en groter opvoedkundige onderprestasie.
In die sensus van 2018 het 775 836 mense in Nieu-Seeland as Maori's geïdentifiseer, wat 16,5 persent van die nasionale bevolking is. Hulle is die land se grootste etniese groep naas die Europese Nieu-Seelanders (Pākehā). Daarbenewens woon meer as 140 000 Maori's in Australië. Die taal Maori word in 'n mate deur sowat 'n vyfde van alle Maori's gepraat, wat 3 persent van die totale bevolking is. Maori's is aktief in alle sfere van die Nieu-Seelandse kultuur en gemeenskap, met onafhanklike verteenwoordiging op gebiede soos die media, politiek en sport.
PIDE
Die Polícia Internacional e de Defesa do Estado of (PIDE) (Afrikaans: Internasionale Staatsveiligheidspolisie) was 'n gevreesde Portugeese veiligheidsdiens tydens die outoritêre bewind van die Portugese premier António de Oliveira Salazar.
Maori's
Naam en herkoms
Die woord māori beteken in Maori "normaal", "natuurlik" of "gewoon". In legendes en mondelinge tradisies word dit gebruik om sterflinge (tāngata māori) te onderskei van gode en geeste. Wai māori beteken ook "vars water", in teenstelling met sout water. Daar is verwante woorde in die meeste Polinesiese tale wat almal stam van die Proto-Polinesiese *ma(a)qoli, wat "waar, werklik" beteken.
Die Maori's gebruik die woord Māori om hulleself te beskryf in stamverband. Hulle gebruik dikwels die term tangata whenua (letterlik "volk van die land") om hulle verhouding met 'n sekere stuk grond uit te druk; 'n stam kan die tangata whenua in een streek wees, maar nie in 'n ander nie.
PIDE
Die PIDE bestaan van 1946 tot 1969. Gedurende die hele periode van die Estado Novo ('Nuwe staat'; 1933-1974) was dit die veiligheidsdiens in Portugal, maar dit was ook onder ander name bekend.
Maori's
Naam en herkoms
Die amptelike definisie van "Maori" vir verkiesingsdoeleindes het mettertyd verander. Voor 1974 het die regering dokumente van herkoms vereis om dié status te bewys en net mense met minstens 50% Maori-herkoms kon kies waar hulle wou stem. Van 1974 kan 'n mens self kies met wie jy kultureel identifiseer. Van 1986 word soms vir ander doeleindes die een of ander vorm van bewys van herkoms vereis, maar geen minimum persentasie Maori-herkoms nie.
PIDE
PVDE
Die voorganger van die PIDE, was die PVDE (Polícia de Vigiluella e de Defensa do Estado), wat in 1933 gestig is, 'n jaar nadat Salazar regeringshoof geword het. Die bestaande veiligheidsdienste is ontbind. Die PVDE het 'n tweeledige funksie gehad:
Maori's
Migrasie van Polinesië
thumb|220px|Die Maori's se vestiging in Nieu-Seeland was die einde van 'n lang reeks reise van eiland tot eiland in die suidelike [[Stille Oseaan.]]
Geen geloofbare bewyse bestaan dat daar enigiemand in Nieu-Seeland gewoon het voor die Maori's nie. Daar is egter baie oortuigende argeologiese, linguistieke en antropologiese bewyse dat die eerste setlaars van Polinesië af migreer het en die Maori's geword het. Daar is bewyse dat hulle herkoms (as deel van die groter groep Austronesiese volke) van 5 000 jaar gelede dateer, van die inheemse volke van Taiwan. Polinesiërs het hulle in 'n groot gebied gevestig wat insluit Samoa, Tahiti, Hawaii, Paaseiland – en eindelik Nieu-Seeland.
PIDE
PVDE
Gedurende die Tweede Wêreldoorlog was Portugal neutraal, maar terselfdertyd die Europese sentrum vir spioenasie en teen-spioenasie. Daar was baie vlugtelinge in Lissabon, waaronder baie politieke vlugtelinge: anti-fasciste, en na 1943 veral ook fasciste. Al hierdie mense moes fyn dopgehou word, veral omdat die maghebbers gevrees het dat hierdie mense die neutraliteit van Portugal in gevaar sou stel.
Maori's
Migrasie van Polinesië
Daar kon 'n bietjie verkenning en vestiging gewees het voor die uitbarsting van die berg Tarawera omstreeks 1315, na aanleiding van die ontdekking van bene van Polinesiese rotte en skulpe met rotknaagmerke. Daar is ook bewyse gevind van wydverspreide bosbrande in die dekade of wat voor dit. Die mees onlangse bewyse dui egter daarop dat die belangrikste vestiging deel van 'n beplande massamigrasie iewers tussen 1320 en 1350 was. Dit stem breedweg ooreen met mondelinge Maori-tradisies, waarvolgens hulle voorvaders omstreeks 1350 in 'n paar groot kano's (waka) oor die see in die land aangekom het.
PIDE
PIDE
Die PVDE is in 1946 ontbind. Op 22 Oktober 1946 is PIDE as sy opvolger gevestig. Soos die PVDE op die Gestapo gemodelleer was, sou die PIDE in organisasie en taktiek baie meer ooreenstem met Scotland Yard. Die afdeling Polícia Judiciária (geregtelike ondersoekpolisie) het magtiging gehad om huise te deursoek en individue onbepaald aan te hou sonder verhoor. Die PIDE het gereeld van verklikkers genoem bufos gebruik gemaak.
Maori's
Migrasie van Polinesië
Hulle het 'n groot impak op hulle omgewing gehad vanaf hulle eerste vestiging in Nieu-Seeland en op latere reise verder suid. Maori-verkenners was dalk die eerste mense wat Antarktika ontdek het.
PIDE
DGS
In 1968 het Salazar 'n beroerte gehad en kon hy nie meer die pos van premier beklee nie. Marcello Caetano het hom as premier opgevolg. Caetano het belowe om 'n paar hervormings in werking te stel. In 1969 is die gehate PIDE afgeskaf en vervang deur die DGS, die Direktoraat-generaal vir Veiligheid (Direcção Geral de Segurança). Dit het gou net as 'n naamsverandering geblyk, want die mag nóg die metodes verskil van die van die PIDE. Volgens Caetano kon die hervormings nie toegepas word nie weens die koloniale oorlog en 'ondermynende elemente' in die Portugese samelewing.
Tydens die Angelier-rewolusie het betogers na die DGS-hoofkwartier in António Maria Cardosostraat opgeruk om die gebou te beset. Ongeïdentifiseerde beamptes het vanaf die gebou se dak op die betogers losgebrand en 4 mense gedood. Kort daarna het die Angelier-rewolusie egter geëindig en het 40 jaar van diktatorskap tot 'n einde gekom.
Maori's
Vroeë geskiedenis
thumb|240px|Vroeë Maori-voorwerpe soortgelyk aan Polinesiese vorms (Wairau Bar, Marlborough).
PIDE
DGS
Die DGS is deur die nuwe regering in Portugal ontbind. 'n Nuwe intelligensie-agentskap is deur die regerende militêre junta tot stand gebring onder die naam Polícia de Informação Militar (PIM). Baie PIM-agente het voorheen vir die PIDE of die DGS gewerk. Die enigste PIDE-agente wat ooit voor die reg gedaag was, was diegene wat die opposisieleier, generaal Humberto Delgado, vermoor het. Die verdagtes is in absentia gevonnis; nie een van die verdagtes het egter agter tralies geland nie.
Maori's
Vroeë geskiedenis
Die vroegste tydperk van die Maori's se vestiging, wat bekend is as die "Argaïese", "Moajagters-" of "kolonisasietydperk", dateer van omstreeks 1300 tot 1500. Die vroeë Maori-dieet het bestaan uit die vleis van die moa en ander groot voëls en robbe wat nooit tevore gejag is nie. Dié tydperk is bekend vir sy kenmerkende halssnoere en die gebrek aan wapens en forte wat tipies van die latere "Klassieke tydperk" was. Op die bekendste Argaïese vondsplek, Wairau Bar op Suideiland, is bewyse van besetting van die 13de tot die 15de eeu. Dit is die enigste terrein in Nieu-Seeland waar bene ontdek is van mense wat elders gebore is.
PIDE
DGS
In die Portugese kolonies het die diens egter aanhou werk omdat die intelligensie vir die weermag belangrik was en om orde in hierdie kolonies te handhaaf. Na die Angelier-rewolusie het die stryd in die kolonies nog 'n rukkie voortgeduur.
Maori's
Vroeë geskiedenis
thumb|200px|links|'n Model van 'n pā (heuwelfort). Faktore wat gegeld het in die "Klassieke tydperk", toe daar die eerste kontak met Europeërs was, sluit in 'n aansienlik kouer tydperk van 1500 af, asook die uitwissing van die mao en ander voedselspesies.
PIDE
DGS
Die voormalige PIDE-argiewe is in 1990 in die Torre do Tombo Nasionale Argief gehuisves. Toegang word toegelaat, maar die name van die agente en informante word nie bekendgemaak nie.
Maori's
Vroeë geskiedenis
Die Klassieke tydperk word gekenmerk deur fyn wapens en ornamente van groensteen, ryklik versierde oorlogskano's en wharenui (vergaderhuise). Die Maori's het in outonome nedersettings gewoon in uitgebreide groepe met gemeenskaplike voorouers. Daar was landbougebiede en bronne vir jag, hengel en kos versamel. Gefortifiseerde pā is op strategiese plekke gebou vanweë oorlogvoering nou en dan oor verkeerde optredes of hulpbronne. 'n Stereotipe van die Maori's as natuurlike vegters bestaan, maar oorlogvoering en gepaardgaande praktyke soos kannibalisme was nie 'n oorheersende deel van die Maori-kultuur nie.
Omstreeks 1500 het 'n groep Maori's oos na die Chathameilande migreer en ontwikkel in 'n volk bekend as die Moriori, met passifisme as 'n sleuteldeel van hulle kultuur.
Kontak met Europeërs
thumb|220px|Die eerste Europese indruk van die Maori's, by Golden Bay (1642).
Die eerste Europese ontdekkers in Nieu-Seeland was Abel Tasman in 1642, kaptein James Cook in 1769 en Marion du Fresne in 1772. Aanvanklike kontak was problematies en soms dodelik – vier van Tasman se manne is gedood en hy het waarskynlik minstens een Maori gedood, sonder dat hy voet aan wal gesit het. Cook se manne het minstens agt Maori's binne drie dae van sy eerste landing gedood, hoewel hy later goeie verhoudinge met die Maori's gehad het. Drie jaar later, ná 'n belowende begin, is Du Fresne en 26 van sy bemanningslede vermoor. Van die 1780's af het die Maori's ook toenemend met Europsese en Amerikaanse rob- en walvisjagters en Christelike sendelinge te doen gekry. Verhoudinge was meestal vreedsaam, hoewel 'n paar gewelddadige voorvalle plaasgevind het. Die ergste daarvan was die Boyd-slagting en daaropvolgende wraakaanvalle.
thumb|240px|links|'n Voorstelling van die ondertekening van die Verdrag van Waitangi in 1840, waarmee Nieu-Seeland en die Maori's in die [[Britse Ryk ingebring is.]] Teen 1839 het na raming tot 2 000 Europeërs in Nieu-Seeland gewoon en Brittanje het ingewillig tot herhaalde versoeke van sendelinge en sommige Maori-hoofmanne om tussenbeide te tree. Die Britse regering het 'n vlootkaptein gestuur om 'n verdrag tussen die Britte en die Maori's op te stel, en die gevolg was die Verdrag van Waitangi, wat van Februarie 1840 af deur Brittanje en sowat 500 Maori-hoofmanne van oor die hele Nieu-Seeland onderteken is. Die verdrag het aan die Maori's die regte van Britse onderdane toegeken en het hulle eiendomsregte en stamoutonomiteit verseker, in ruil daarvoor dat hulle Britse soewereiniteit en die anneksasie van Nieu-Seeland as 'n kolonie van die Britse Ryk aanvaar. Baie dispute het egter oor aspekte van die verdrag ontstaan, insluitende verskillende woorde in die Engelse en Maori-weergawe, en misverstande weens verskillende kultuurbegrippe. Veral merkwaardig is dat soewereiniteit nie in die Maori-weergawe aan Brittanje afgestaan is nie. In 'n hofsaak van 1877 is die verdrag nietig verklaar op grond daarvan dat die ondertekenaars "primitiewe barbare" was.
Nogtans was verhoudinge tussen die Maori's en Europeërs in die vroeë koloniale tydperk hoofsaaklik vreedsaam. Baie Maori-groepe het besighede oopgemaak en kos en ander produkte aan plaaslike en oorsese markte verskaf. Wanneer geweld wel nou en dan uitgebreek het, was dit meestal beperk en is dit met 'n vredesverdrag beëindig. Teen die 1860's het stygende setlaarsyfers en spanning oor omstrede grondtransaksies egter gelei tot die Nieu-Seelandse Oorloë. Daarna het Brittanje beslag op stukke Maori-grond gelê as straf vir wat "rebellies" genoem is. Europese setlaars het hulle op die besette grond gevestig. Kleiner botsings het hierna nog ontstaan en 'n inboorlinggrondhof is gestig om gemeenskaplike Maori-grond aan individuele eienaars oor te dra as 'n manier om grondverkope aan Europese setlaars te vergemaklik.
Verval en herlewing
thumb|220px|Lede van die 28ste Bataljon voer 'n [[haka uit, Julie 1941 in Egipte.]]
Teen die laat 19de eeu was beide Pākehā en Maori's oortuig daarvan dat die Maori-bevolking sal ophou bestaan en in die Europese bevolking opgeneem sal word. Van die laat 19de en vroeë 20ste eeu af is verskeie wette, beleide en praktyke aanvaar om die Maori's te dwing om by Pākehā-norme aan te pas. So is die onderdrukking van die taal Maori in skole dikwels met lyfstraf afgedwing. In die sensus van 1896 het Nieu-Seeland 'n Maori-bevolking van 42 113 en Europese bevolking van meer as 700 000 gehad.
Die verval het nie voortgeduur nie en die Maori-bevolking het in die 20ste eeu begin herstel. Invloedryke Maori-politici was vasbeslote om die Maori-volk weer te laat herstel. Hulle het geglo die oplossing is 'n mate van assimilasie, met die Maori's wat Europese praktyke soos Westerse medisyne en opvoeding aanvaar, terwyl hulle terselfdertyd tradisionele kultuurpraktyke beoefen.
Majuba: Heuwel van Duiwe
Majuba: Heuwel van Duiwe is 'n Suid-Afrikaanse oorlogsfilm uit 1968 geregisseer deur David Millin en mede-vervaardig deur Roscoe C. Behrmann en Hyman Kirstein. In die film speel Roland Robinson, Reinet Maasdorp en Patrick Mynhardt in hoofrolle saam met Siegfried Mynhardt, Anna Neethling-Pohl en Morné Coetzer in ondersteunende rolle.
Maori's
Verval en herlewing
Sedert die 1960's het die Maori-kultuur 'n soort renaissance beleef, wat saamval met aktivisme vir sosiale geregtigheid en 'n protesbeweging.
Majuba: Heuwel van Duiwe
Die film geïnspireer deur werklike gebeure van die Eerste Anglo-Boereoorlog, Slag van Majuba. Die film het positiewe resensies gekry en verskeie pryse op internasionale filmfeeste verower.
Maori's
Verval en herlewing
Maori moes egter al hoe meer die knie voor Engels buig. Voorskoolse Maori-inrigtings is in 1982 gevestig om die taal te bevorder en sy agteruitgang te keer. Twee Maori-televisiekanale saai in Maori uit, terwyl 'n groet soos kia ora ("wees gesond") in Nieu-Seelandse Engels opgeneem is.
Die regering se erkenning van die toenemende politieke mag van die Maori's en politieke aktivisme het gelei tot 'n beperkte hersiening van historiese grondbeslagleggings. In 1975 is die Waitangi-tribunaal daargestel om historiese griewe te ondersoek. Sedert die 1990's het die Nieu-Seelandse regering baie eise oor die verdrag afgehandel. Teen Junie 2008 het die regering betalings van meer as 900 miljoen Nieu-Seelandse dollar gedoen, baie daarvan in die vorm van grondtransaksies.
thumb|130px|'n Houtsnee uit die laat 20ste eeu van die mitologiese navigator Kupe wat teen twee seewesens veg.
Kultuur
Māoritanga in die moderne tydperk word al hoe meer beïnvloed deur verstedeliking, groter kontak met Nieu-Seelanders van Europese afkoms 'n herlewing van tradisionele praktyke.
Tradisionele Maori-kuns speel 'n groot rol in Nieu-Seelandse kuns. Dit sluit in whakairo (houtsnywerk), raranga (weefwerk), kapa haka (groepoptrede), whaikōrero (redenaarskuns) en tā moko (tatoes), (whakapapa) van die Maori's. Kunstenaars volg dikwels die tegniek van hulle voorouers, maar in die 21ste eeu sluit Māoritanga ook kontemporêre kunste soos rolprente, televisie, poësie en die teater in.
Die Maori's se taal is bekend as te reo Māori, wat verkort word tot te reo (letterlik "die taal"). In die 1980's het regeringsgeborgde skole (Kura Kaupapa Māori) mense met Europese én Maori-herkoms in te reo begin onderrig om die taal van ondergang te red.
Tikanga Māori is 'n stel kultuurwaardes, gebruike en praktyke. Dit sluit in begrippe oor wat heilig is, om jou gemeenskap te versorg, grondregte en ander verhoudings tussen mense en hulle omgewing.
Die Maori's se kultuurgeskiedenis is onlosmaaklik verbind aan die kultuur van Polinesië as 'n geheel. Die Nieu-Seelandse eilandgroep vorm die suidwestelike hoek van die Polinesiese Driehoek, 'n groot deel van die Stille Oseaan met drie eilandgroepe by sy hoeke: die Hawaise Eilande, Rapa Nui (Paaseiland) en Nieu-Seeland (Aotearoa in Maori).
thumb|240px|links|'n Tipiese marae. Die beste plek vir enige Maori-kultuurgeleentheid is 'n marae, 'n ingeslote gebied waarop 'n wharenui (ltterlik "groot huis") staan. 'n Marae is die middelpunt van 'n groot deel van die Maori's se lewe. Gewoonlik word die taal Maori gebruik in seremonies en toesprake, hoewel vertalings en verduidelikings verskaf word as die belangrikste deelnemers nie Maori-sprekers is nie.
Die tradisionele Maori-godsdiens het min afgewyk van sy tropiese, Oos-Polinesiese wortels op die eiland Hawaiki Nui. Daarvolgens word geglo alle dinge het lewenskrag, of mauri. Die god Tangaroa was die personifikasie van die oseaan en die voorouer of oorsprong van alle visse; Tāne was die personifikasie van die woud en die oorsprong van voëls; en Rongo was die personifikasie van vreedsame bedrywighede en landbou, en die voorouer van gekweekte plante. In die vroeë 19de eeu het baie Maori's die Christelike geloof en sy begrippe aangeneem.
Bevolkingsyfers
Volgens die Wysigingswet op Maori-sake 1974 word 'n Maori gedefinieer as "'n persoon van die Maori-ras van Nieu-Seeland; en sluit enige afstammeling van so 'n persoon in". Die Maori-bevolking is in die laat 18de eeu deur kaptein James Cook op 100 000 geraam. Die historikus Michael King stel voor 'n effens groter getal van 110 000 is realistieser. In die laat 19de eeu het hulle getalle drasties afgeneem, tot so min as 42 000; moontlik weens die impak van Europese kolonisasie, insluitende nuwe siektes. Daarna het die bevolking vinnig gegroei.
In die sensus van 2018 het 775 836 Nieu-Seelanders hulle as Maori's geïdentifiseer, wat sowat 16,5% van die land se algehele bevolking is. Dit is 177 234 (29,6%) meer mense as in die sensus van 2013 en 210 507 meer as in 2006. Die groot toename van 2013 tot 2018 was hoofsaaklik vanweë Statistieke Nieu-Seeland se toevoeging van etnisiteitsdata uit ander bronne (vorige sensusse, administratiewe data en toerekenings) tot die 2018-sensusdata om foute weens niereaksies reg te stel.
Daar was 383 019 mans en 392 820 vroue, wat dui op 'n geslagsverhouding van 0,975 man per vrou. Die gemiddelde ouderdom was 25,4 jaar (in vergelyking met 37,4 jaar vir Nieu-Seeland as 'n geheel). Altesaam 85,7% van Maori's het op Noordeiland gewoon en 14,2% op Suideiland.
Buite Nieu-Seeland bestaan 'n groot Maori-bevolking in Australië (sowat 155 000 in 2011). Kleiner gemeenskappe woon ook in Brittanje (sowat 8 000), die VSA (tot 3 500) en Kanada (sowat 1 000).
Godsdiens en geloofsoortuigings
Tradisionele Maori-geloofsoortuigings se oorsprong lê in die Polinesiese kultuur. Begrippe soos tapu ("heilig"), mana ("gesag", "prestige") en wairua ("gees") beheer die alledaagse Maori-lewe en daar is ook baie Maori-godhede. Sommige Maori's volg vandag Christelike gelowe. Dit sluit 'n paar kerke en groepe in, soos Presbiterianisme, die Kerk van Jesus Christus van die Heiliges van die Laaste Dae (Mormone), Maori-groepe soos Rātana en Ringatū, asook die Katolieke, Metodiste- en Anglikaanse Kerk.
Baie Maori's glo in tradisionele tradisies soos tapu. Sekere voorwerpe, gebiede of geboue is tapu (geestelik ontoeganklik) en moet noa (toeganklik) gemaak word deur 'n seremoniële daad. Dit is byvoorbeeld algemene praktyk om 'n mens se skoene uit te trek voordat jy 'n wharenui binnegaan as 'n teken van respek aan die voorouers wat daar verteenwoordig word en spiritueel teenwoordig is.
Nog 'n spirituele ritueel is hurihanga takapau (reiniging), wat beoefen word as 'n mens visvang om te verseker daar is geen tapu aan die vis nie.
Bloukransrivierbrug
Die Bloukransrivierbrug is 'n boogbrug langs die Tuinroete met 'n lengte van 451 meter en 'n horisontale span van 272 m. Die brug troon 216 m oor die bedding van die Bloukransrivier uit. Dit is 'n enkelboog-betonbrug wat tussen Februarie 1980 en Junie 1983 gebou is. Bloukransrivierbrug is die langste betonboogbrug in Afrika.
N2 Nasionale pad
Die N2 nasionale pad gaan oor die brug, wat die grens tussen die Oos- en Wes-Kaap vorm, tussen Nature's Valley en Coldstream. Dit is sowat 43 km oos van Plettenbergbaai — 'n ent anderkant die tolpad, as mens oos ry. Indien mens vanuit Port Elizabeth se rigting ry, is die brug 20 km wes van Stormsrivier.
Rekspring
Daar word gereeld rekspronge (bungee jumping) van die brug af gemaak. Dit is per slot die hoogste reksprong ter wêreld.
Bloudoktervis
Die Bloudoktervis (Acanthurus leucosternon) is 'n vis wat voorkom aan die noordelike ooskus van Suid-Afrika vanaf die Maputo. Die vis is koningblou van kleur met 'n geel rugvin. Die gesig is swart en wit. Dit kan tot 25 cm lank word. Die vis leef in vlak koraalriwwe. In Engels staan die vis bekend as die Powder-blue surgeonfish.
Porsanger
Porsanger is die enigste munisipaliteit in die land wat drie ampstale en drie kulture erken - Samies, Kwenies en Noors. Dit maak ook deel uit van die Samiessprekende administratiewe streek.
Die grootste nedersetting, Lakselv aan die Porsangerfjord, dien ook as die administratiewe sentrum.
606
Die jaar 606 was 'n gewone jaar wat volgens die Gregoriaanse kalender op 'n Woensdag begin het. Dit was die 6de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Jonathan Butler
Jonathan Butler (1961-) is ’n Suid-Afrikaanse sanger, liedjieskrywer en musikant. Hy het reeds as kind begin optree en sy debuut in 1977 met 7th Avenue gemaak. In 1985 volg Introducing Jonathan Butler. Hy spog al met meer as 22 albums en twee Grammy-benoemings. Van sy groot treffers sluit in: "Lies" en "More Than Friends".
Lewensloop
Butler is op 10 Oktober 1961 in Athlone in Kaapstad gebore en grootgemaak. Sy eerste enkelspeler is op wit radiostasies gespeel, in 'n tyd wat rassegroepe geskei was. Dit het aan hom 'n Sarie-toekenning besorg.
In die 1980’s verhuis hy na Engeland, waar hy 17 jaar lank woon. Daarna vestig hy hom in Amerika, maar hy tree gereeld in Suid-Afrika op.
Diskografie
Albums:
Lewendige albums:
Kompilasie-albums:
Versamel-albums
Pia Ahnfelt-Rønne
Pia Ahnfelt-Rønne (20 Maart 1922 – 20 April 2006) was 'n Deense aktrise. Sy was bekend vir haar rolle in die rolprente The Red Horses (1950), Det gamle guld (1951), Winterborn (1978), en The Moment (1980).
Alice Calhoun
Alice Calhoun (21 November 1900 – 3 Junie 1966) was 'n Amerikaanse aktrise. Sy was bekend vir haar rolle in die rolprente The Little Minister (1922), Pampered Youth (1925), A Hero of the Big Snows (1926), en Flying High (1926).
Crella novaezealandiae
Crella novaezealandiae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
607
Die jaar 607 was 'n gewone jaar wat volgens die Gregoriaanse kalender op 'n Donderdag begin het. Dit was die 7de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Kuifkopblennie
Die Kuifkopblennie (Scartella emarginata) is 'n vis wat voorkom in getypoele aan die hele kuslyn van Suid-Afrika. Die vis het 'n ligte bruinlyf met donker dwarsstrepe op die sye. Die liggaam is met slym bedek. Dit kan tot 10 cm lank word. In Engels staan die vis bekend as die Maned blenny.
Ava Deluca-Verley
Ava Deluca-Verley (gebore 27 September 1989) is 'n Amerikaanse aktrise. Sy is bekend vir haar rolle in die rolprente Blinder (2013) en The Way Way Back (2013), en in die televisiereeks Growing Up Fisher (2014).
Karen-Lis Ahrenkiel
Karen-Lis Ahrenkiel (gebore 25 Desember 1943) is 'n Deense aktrise. Sy is bekend vir haar rolle in die televisiereekse Rejseholdet (1983), The Killing (2007), en Helved.
Serfonteindam
Die Serfonteindam is ’n dam in die Valsrivier, naby Kroonstad, Vrystaatprovinsie van Suid-Afrika. Die dam lê 1356 meter bo seevlak.
608
Die jaar 608 was 'n skrikkeljaar wat volgens die Gregoriaanse kalender op 'n Vrydag begin het. Dit was die 8ste jaar van die 7de eeu n.C. In teenstelling met gewone jare het die jaar 366 dae en 'n 29 Februarie gehad.
Jean Calhoun
Jean Calhoun (1 April 1891 – 25 Augustus 1958) was 'n Amerikaanse aktrise. Sy was bekend vir haar rolle in die rolprente When a Man Loves (1919), The False Code (1919), The Feud (1919), en The Cub Reporter (1922).
Cynthia Rothrock
Cynthia Rothrock (gebore 8 Maart 1957) is 'n Amerikaanse aktrise en vervaardiger. Sy is bekend vir haar rolle in die rolprente Above the Law (1986), Lady Dragon (1992), Undefeatable (1993), en Honor and Glory (1993).
Crella plana
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 2007 deur Picton & Goodwin.
Lemniskaat
In algebraïese meetkunde verwys die woord lemniskaat (agtdiagram) na enige van verskeie agtvormige of ∞-vormige krommes waarvan die bekendste die Lemniskaat van Bernoulli is. Die woord word ook soms gebruik om na die ∞-simbool, wat in wiskunde as 'n simbool vir oneindigheid gebruik word, te verwys.
Orkney Snork Nie (Die Moewie)
Orkney Snork Nie (Die Moewie) is 'n Afrikaanse rolprent wat in 1992 na afloop van die gelyknamige TV-reeks, Orkney Snork Nie vrygestel is. Die rolprent se ondertitel is: Dis lekker by die see. Frank Opperman is nie in die rolprent te sien nie - die rol van Opperman se karakter, Neels (Ouboet) van Tonder, word deur Marcel van Heerden vertolk. Opperman keer egter terug na die rol van Ouboet in die tweede film, Orkney Snork Nie 2.
Genre
Die rolprent is 'n lekkerlag komedie. Dit het geen ouderdomsperk nie, maar ouerleiding word aanbeveel vir kru taal hier en daar.
Storielyn
In die rolprent gaan die Vantonder-familie op vakansie na Margate. Hendrik wil visvang, die kinders wil speel en swem, Yollie en Maggie wil tan en Ouboet het 'n selfgeboude opgewarmde snelboot (Spuitpoep II) wat hy in die see wil uittoets. Hulle droomvakansie word egter deur 'n Johannesburgse sakesindikaat gesaboteer, wat die karavaanpark waar hulle vakansie hou wil koop, platslaan en 'n winkelsentrum oprig. Maar dan kry hulle te doen met die Vantonders wat nie met hulle laat mors nie.
Dulfi Al-Jabouri
Dulfi Al-Jabouri (gebore 31 Desember 1990) is 'n Deense akteur. Hy is bekend vir sy rolle in die rolprente Northwest (2013), A War (2015), en Darkland (2017), en in die televisiereeks Dicte (2013).
Slag van Princeton
Die Slag van Princeton is 'n skermutseling wat plaasgevind het tydens die Amerikaanse Rewolusionêre Oorlog op 2/3 Januarie 1777 tussen die Amerikaanse en Britse Magte.
'n Week nadat George Washington die Hesse, die Engelse huursoldate, uit Trenton verdryf het, steek hy weer die Delawarerivier oor op 2 Januarie en beset die dorp. Die Britse Mag onder beheer van generaal Cornwallis het voorberei om aan te val maar Washington het vinnig gereageer, tewens hy los sy kampvure nog brandend, trek om die Britte en verslaan hulle reserwes die volgende dag by Princeton. Om sy voorrade te beskerm wat by New Brunswick was, moes Cornwallis vir Washington agtervolg in die New Jersey hooglande en moes toe kamp by New Brunswick vir die winter. Sodoende het Washington verhoed dat Cornwallis Philadelphia kon beset.
Wolframkarbied
Wolframkarbied is 'n chemiese verbinding van wolfram en koolstof met 'n formule
Vervaardiging
Die wêreldproduksie word op 15 000 tot 20 000 ton/jaar geraam.
Die materiaal kan uit die elemente vervaardig word: Indien 'n mengsel van koolstof en wolframpoeier in 'n koolstofbuis of hoogfrekwente oond tot ~2800 °C verhit word, kan 'n stuk van die materiaal verkry word, maar daar word gewoonlik poeiers met 'n bepaalde korrelgrootte verkoop.
Strukture
WC het twee modifikasies. Die hoëtemperatuurvorm het die kubiese halietstruktuur (B1 in strukturbericht-klassifikasie). Altwee atome is deur ses ander atome omring in 'n oktaëdriese omgewing. Die laetemperatuurvorm het 'n heksagonale struktuur wat van die heksagonale digpakking afgelei kan word deur sy ...ABAB... lae afwisselend deur wolfram(A)- en koolstof(B)-lae te beset. Die omringing is trigonaal prismaties. Dit is die argetipe van die strukturbericht se B-struktuur.
Eienskappe
Wolframkarbied is onoplosbaar in water en verdunde sure, maar dit vorm oplosbare soute met en
Die materiaal is uiters hard (9 -9,5, vergelykbaar met korund) en kan by baie hoë temperature gebruik word.